Erwin Sellering

Dr **Erwin Sellering** (* 18. Oktober 1949 z Sprockhövel, Nordrhy-Weschtfale) isch e dytsche Bolitiker (SPD) un syt em 6. Oktober 2008 Minischterbresidänt vu Mecklenburg-Vorpommern. Dodervor isch er syt 2006 Sozialminischter un vu 2000 bis 2006 Justizminischter vum Land gsii.

Am 30. Mai 2017 het dr Sellering sy Ruggdritt vu allne bolitische Ämter us gsundhaitlige Grind aagchindet.

## Läbe un Beruef
Dr Sellering chunnt us eme broteschtantisch-konservative Elterehuus; syy Vater isch Presbyter gsii un as langjehrig Mitglid vu dr CDU kommunalbolitisch engagiert.

Noch em Abitur am Gymnasium Waldstraße z Hattingen het dr Sellering e Studium vu dr Rächtswisseschafte an dr Ruprecht-Karls-Universität Heidelberg, dr Ruhr-Universität Bochum un dr Westfälische Wilhelms-Universität Münster absolviert, wun er 1975 mit em erschte juristische Staatsexame abschlosse het. Noch em Referendariat het er 1978 di zwoot juristisch Staatsbriefig bstande un isch no im nämlige Johr zum Richter uf Prob ernännt wore. Anne 1981 isch er zum Richter am Verwaltigsgricht Gelsenkirchen ernännt wore. Im Johr 1994 isch dr Sellering vorsitzende Richter am Verwaltigsgricht Greifswald wore. Vum Jänner bis Novämber 1996 isch er as wisseschaftlige Mitarbaiter an dr zweet barlementarisch Untersuechigsuusschuss vum Landdag Mecklenburg-Vorpommern abgordnet wore. Im Dezämber 1996 isch er schließli zum Vizebresidänt vum Verwaltigsgricht Greifswald ernännt wore.

Vum 10. Novämber 1998 bis 30. Juni 2000 isch er as Abdailigslaiter in d Staatskanzlei vum Land Mecklenburg-Vorpommern abgordnet wore.

Dr Erwin Sellering het anne 2010 s zwait Mol ghyrote, d Volkswirti Britta Braun. Är het mit ihre ne Chind. Us dr erschte Eh mit dr Antje Heinrich-Sellering sin zwai Chinder fiirigange.

## Bolitischi Karriere
### Bartei
Syter anne 1994 isch dr Sellering Mitglid vu dr SPD. Syt 1996 ghert er em SPD-Landesvorstand z Mecklenburg-Vorpommern aa un isch syt 2003 stellvertretende SPD-Landesvorsitzende gsii. Am 14. April 2007 isch er zum Vorsitzende vum Landesverband gwehlt wore. Dodervor isch dr Sellering Vorsitzende vum SPD-Chraisverband Greifswald un dr SPD-Regionalgruppe Vorpommern gsii.

### Abgordnete
Syt 2002 isch er Mitglid vum Landdag vu Mecklenburg-Vorpommern. Är isch anne 2002 as diräkt gwehlter Abgordnete vum Wahlchrais Greifswald un 2006 iber d Landeslischt in dr Landdag yyzoge.

### Effetligi Ämter
Am 20. Septämber 2000 isch dr Sellering as Justizminischter in d Landesregierig vu Mecklenburg-Vorpommern, wu vum Minischterbresidänt Harald Ringstorff gfiert woren isch, beruefe wore. No dr Landdagswahl 2006 het dr Ringstorff ihm am 7. Novämber 2006 d Laitig vum Minischterium fir Soziales un Gsundhait iberdrait.

Am 6. Oktober 2008 isch dr Sellering in s Amt vum Minischterbresidänt gwehlt wore as Noofolger vum Ringstorff, wu dää zruckdrätten isch. Bi dr Abstimmig im Landdag vu Mecklenburg-Vorpommern het er 40 vu 45&nbsp;meglige Stimme vu dr Koalitionspartner SPD un CDU iberchuu. Bi dr Landdagswahl 2011 het d SPD dytligi Stimmegwinn verbuecht un isch mit 35,6 Prozänt wider sterkschti Bartei wore. Am 25. Oktober 2011 isch dr Sellering mit 42 von 70 Stimme im Amt bstetigt wore. No dr Landdagswahl 2016 isch er am 1. Novämber 2016 wurde er mit 41 vu 71 Stimme im Amt bstetigt wore.

## Plattdytsch
Bi dr Ereffnig vu dr *7. Norddeutschen Tage* het dr Sellering gsait:

## Literatur
* 

## Weblink
* Websyte vum Erwin Sellering
* Yydrag uf dr Websyte vum Landdag vu Mecklenburg-Vorpommern
* Ringstorff, Keler und Ebnet treten zum 3. Oktober zurück (NDR)
* Ein Jurist aus dem Westen soll Ringstorff beerben (Focus)

## Fueßnote